আমি আজ চলে যাচ্ছি। জানি তিরিশ বছরের মায়ার চৌকাঠ ডিঙানো এত সহজ নয়। তবুও শূন্য দাওয়ায় বসে জীবনের শেষ ক’টা দিন আমি আর ভালোবাসার অপেক্ষা করতে পারবো না। তোমার সঙ্গে ভালোবাসার সুর মেলাতে পারিনি তাই দুরে একাকী বসে বেসুরো বেহাগ না হয় হোক আমার শেষ সময়ের সঙ্গী। আমি কোথায় যাব, কার কাছে যাব কিছুই ঠিক করিনি শুধু মনে হয়েছে টলোমলো পা ফেলে অনাগত সময়ের দিকে আগাবো না আ। ফুরিয়ে যাওয়া বাতির মত নিভে যাবার আগেই নিজের মত একটু জ্বলে উঠতে চাই।